Public procurement notice: Contract Notice
Published: 2022-11-23
Buyer: Frederikshavn Spildevand A/S
Country: DK
Contract type: Supplies
Procedure: Restricted procedure
CPV classification: 42996000 | 45232420 | 45232421
Estimated value: 7000000 DKK
Submission deadline: 2022-12-20
Award criteria: The most economic tender

Technical requirements: Opgaven vedrører leverance af et komplet mekanisk/kemisk flotationsanlæg til forrensning af spildevand på Sæby Renseanlæg fra virksomheden Danish Crown.
Nærværende udbud fra Frederikshavn Spildevand A/S (herefter "ordregiver" eller "bygherren") sker som led i, at spildevandet fra Danish Crown i fremtiden skal forrenses separat på Sæby Renseanlæg. Bygherre ønsker, at industrispildevandet renses under særbidragsgrænsen inden det efterfølgende renses på det eksisterende Sæby Renseanlæg. Leverancen skal omfatte et ”totalt” maskinanlæg, et mekanisk/kemisk flotationsanlæg inkl. tilhørende komponenter (pumper, rørføringer, ventiler, tavler, styring, tanke for kemi og polymer, instrumentering), leveret installeret, indkørt og idriftsat.
Bygherren ønsker at sikre en stabil og robust proces, hvor der er indtænkt sikkerheder. Sikkerhed i forhold til kapaciteter/oppetid og hvordan forrensningen kan bibeholdes under evt. nedbrud af maskintekniske installationer er også en vigtig parameter for bygherren. Endelig er et godt arbejdsmiljø for driftspersonalet vigtigt.
Forrensningen foretages under hensyntagen til hvilken teknologi Tilbudsgiveren ønsker at tilbyde. Det vurderes, at slammet skal afsættes til bioforgasning hos kommercielle udbydere eller til produktion af biodiesel, og evt. eksisterende rådnetanke på Frederikshavn Renseanlæg.
Hvis flere principielt egnede ansøgere anmoder om deltagelse, udvælges 5 firmaer der har præsenteret referencer, der er mest sammenlignelige med den udbudte opgave. Sammenlignelighed vil blive vurderet i forhold til typen af spildevand (fødevareindustri), rensekrav og miljøkrav, herunder krav vedrørende lugtemission.
Der kræves dokumentation for egenkapital og soliditetsgrad ved afslutning af seneste årsregnskabsperiode eller på et senere tidspunkt forud for den fastsatte frist for anmodning om deltagelse.
Der kræves en egenkapital på minimum 2 mio. DKK og en soliditetsgrad på minimum 15% ved afslutning af seneste årsregnskabsperiode eller på et senere tidspunkt forud for den fastsatte frist for anmodning om deltagelse.
Der kræves dokumenteret erfaring i form af referencer fra levering af tilsvarende eller sammenlignelige anlæg indenfor industrispildevand, hvor aflevering er sket inden for de seneste 5 år. Med tilsvarende eller sammenlignelig opgave forstås design, levering og idriftsættelse af anlæg til (for)rensning af industrielt spildevand med høj organiske belastning.
Som mindstekrav kræves dokumenteret erfaring i form af referencer fra levering af mindst ét tilsvarende eller sammenlignelige anlæg indenfor industrispildevand. Af hensyn til at opnå tilstrækkelig konkurrence tages referencer i betragtning, hvor aflevering er sket inden for de seneste 5 år.
Der indgår særlige kontraktvilkår vedr. grundlæggende rettigheder og social dumping, jf. Oplæg til totalentreprisekontrakt, baseret på ABT18.
Anmodning om deltagelse i udbud sker ved at downloade og udfylde ESPD-formularen, der er gjort tilgængelig sammen med udbudsmaterialet, og derefter uploade den udfyldte formular i iBinder.
Referencebeskrivelser kan desuden uploades som selvstændige filer, ligesom eventuelle udfyldte støtte- eller konsortieerklæringer. Vær opmærksom på, at dersom ansøger er et konsortium eller lignende samarbejde, eller dersom ansøger støtter sig på andres enheders formåen, skal et ESPD for hver samarbejdspartner ligeledes udfyldes og uploades.
Frister for og procedurer for klager fremgår af "Bekendtgørelse af lov om Klagenævnet for udbud", LBK nr. 593 af 2. juni 2016, med senere ændringer.
Klager over afslag på prækvalifikation skal indgives til Klagenævnet for Udbud inden 20 kalenderdage regnet fra dagen efter den dag, hvor ordregiver har afsendt underretning om beslutningen til de berørte ansøgere.
Klager, som ikke vedrører afslag på prækvalifikation, skal indgives til Klagenævnet for Udbud inden 45 kalenderdage efter, at ordregiver har offentliggjort en bekendtgørelse i Den Europæiske Unions Tidende om, at ordregiver har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.


Award value: 7000000